Основна школа „Бранко Радичевић“

Александрово

***Писана припрема за угледни час из***

***Историје,Верске наставе и Народне традиције***

Професор историје : Наставник разредне наставе: Вероучитељ:

Душан Стајчић Снежа Савин Александар Ђенић

***ТИМСКА НАСТАВА***

**Наставни предмет:** Историја,Народна Традиција и Верска настава –

Православни катихитис.

**Реализатори:** Душан Стајчић професор историје,Снежа Савин

Наставник разредне наставе и

Александар Ђенић вероучитељ

**Разред и одељење:** IV1

**Локација рада:** Учионица

**Датум одржавања:** 25.11.2016.г.

**Време рада:**  II часа

**Наставна тема:** Путовање

**Наставна јединица:** Каравани

**Тип часа:** Обрада новог градива

**Методе рада:** Наставне методе: смислено вербално рецептивно

учење, кооперативно учење у групама ученика,

учење уз помоћ рачунара, дијалошка.

**Облици рада**: *фронтални рад*, креативно-индивидуални рад

**Наставна средства:***пројектор, лап топ, платно.*

**Образовни циљ рада:** *развијање љубави према Богу, ...*

**Васпитни циљ рада:** *васпитавање у духу православне вере*

**Корелација:** Историја,Народна традиција и Верска настава.

**Иновације:**Час се изводи уз помоћ рачунара и видео-бима.

Са POWER POINT презентацијом,садржаји који

треба да се реализују постају ученицима

занимљивији.Рачунарска анимација доприноси

бољем визуелном доживљају и одржава дечију

пажњу.

**Циљ и задаци часа**: Упутити ученике у облике транспорта и како се транспорт развијао кроз време; направити поређење са савременим начинима транспорта.Представити ученицима како су у далекој прошлости изгледали путеви и који су били важни путни правци који су тада водили кроз Србију. Да ученици сазнају ко су били путници који су путовали нашим друмовима; зашто су путовали, чиме су се бавили... Да ученици схвате да су пешачење и јахање били једини могући начини путовања, да уоче предности јахања у односу на пешачење. Да ученици схвате шта су каравани и зашто су се трговци најчешће кратали у караванима; да сазнају коју су робу носили и којим путним правцима су се кретали. Да ученици сазнају ко су биле кириџије, шта је био њихов посао и колика одговорност у том послу. Упознати ученике са овим грађевинама које су најчешће градили Турци и њихов значај за путнике и трговце. Подсетити ученике на гостопримство као лепу особину српског народа; зашто се сматрало грехом не примити путника у кућу?

Да ученици сазнају да је запрега била један од главних начина превожења људи, робе и терета на селу.Упознати ученике да су рабаџије некада били врста занатлија и да је њихов посао био значајан за путнике и трговце.

### Организација часа (ток часа)

Увод (10 минута): Професор историје даје кратакo излагање и уводи ученике у нову наставну јединицу.

Главни део часа (30 минута):

## Следи презентација слајдова које смо припремили за децу, где наставници историје,разредне наставе и верске наставе излажу градиво. *На слајдовима су најбитнији моменти из градива.*

**КАРАВАНИ**

*Потреба за прелажење мањих или већих растојања, као и неопходност транспорта добара,постоји од када и човек.*

*Велики напредак је представљало коришћење животиња за јахање и транспорт,али међу највеће изуме спада точак,који је омогућио појаву запрежних возила.Путовали су готово сви:владари по држави, војници до својих одредишта,свештеници на ходочашћа....*

*У свакодневном животу, у својој борби за опстанак, човекје одувек имао потребу да се бави некаквим послом. У почетку су то, вероватно, били најобичнији облици преношења некаквог терета: преношење дрвета или камена за прављење примитивних кућа, преношење уловљене дивљачи, преношење основних ствари у потрази за новим стаништем. Припитомљене животиње помагале су да терет буде већи, а настанком запреге преношење или превожење је било брже и сигурније. Тако су временом настајали први облици транспорта.*

*Главно преносно и превозно средство некада су биле животиње:коњ,магарац,биво и во.За сваку врсту животиња прављена је одговарајућа опрема(седло, самар,јарам).Од саобраћајних направа користиле су се разне врсте кола:кочије,чезе,фијакер....*

*За превоз путника у историјским изворима се спомињу носиљке које су употребљаване за пренос болесних.Владаре су некада слуге носиле у раскошно израђеним,отвореним или затвореним носиљкама.*

***Караван****(трговачка заштита) је поворка, група путника, трговаца или ходочасника, који ради узајамне помоћи и веће сигурности, крећу заједно у дугим колонама, устаљеним караванским путевима кроз пусте и од нападача угрожене крајеве.*

Сваки караван има свог вођу. Терет обично носе животиње (камиле или коњи) прилагођене терену кроз који се пролази. Уз караванске путеве налазе се свратишта за одмор и преноћиште. Од давнина каравани су били уобичајени у Средњој Азији и Северној Африци, где су путници и роба често били угрожени од друмских разбојника.

Земљани путеви су почели спонтано настајати у најстаријој људској историји, посебно откако је почело масовније коришћење примитивних запрежних кола за превоз људи, пољопривредних производа и робе.

**Римски путеви** су представљали важан део развоја римске државе под

Републиком и Царством.Римљани су у изградњи путева, који су се називали вија (лат.*via*) — реч данас у употреби као синоним за *путем* — с времном постали веома вешти. Ти путеви су били намењени превозу материјала и робе, а била је дозвољена употреба возила (на пример, кола која вуче стока).Они су Римљанима омогућавали кретање војних снага и трговаца (и добара с њима), као и преношење вести.

**Mакадам** је назив за врсту пута саграђеног од ситног ломљеног камена. Назив је добио по шкотском инжењеру Џону Макадаму.

Макадамски пут се гради од више слојева туцаног камена. Прво се набацују већи комади, а затим све мањи и мањи. Теоретски је замишљено да се пут сам утабава употребом, тако што се под тежином возила мањи комади камена уклапају у празне просторе који претходно нису испуњени.

Калдрма је вид поплочавања улица, друмова, крупним камењем, да би улица, друм били проходни у доба киша, када због блата, путеви постају непроходни. У Београду још само пар улица Скадарлији и Косанчићевом венцу су из туристичких разлога задржали или реконструисали некадашњу калдрму.. Реч калдрма је скраћена верзија од грчких речи КАЛО, КАЛА -добро,добра и речи ДРОМОС- пут дакле КАЛОДРОМОС или КАЛАДРОМОС.

Од средине 13. века развијају се занатство и трговина као посебне професије.Главни извозни производи из Србије били су руде,метали, сточарски производи(сир, суво месо, кожа,крзно) и восак.Роба се транспортовала **караванима.**Из примарских градова су се увозили луксузни производи и со неопходна за људе и стоку.У градовима се развијају: ткачки,кројачки,обућарски,ковачки,златарски и други занати.

Како су се развијали градови тако се и развијала трговина.

Градски трговци имали су своје радње у граду, а трговали су и у другим градовима.У градовима су често одржавани сајмови и вашари.

**Занимања у сувоземном саобраћају**

Занимања су везана за транспорт робе караванима,које су чинили коњи или запреге. Каравански саобраћај је био значајан не само у средњем веку,него и у турско доба,па и касније све до развоја савременог саобраћаја.

* Рабаџија са запрегом, најчешће воловском ради „у надницу“. Иако спорији у односу на коњску запрегу, волови су далеко снажнији и више могу да повуку. Ово занимање постоји још у Србији и присутно је нарочито тамо где су путеви лоши.Рабаџије, на пример, извлаче грађу из шуме до пута. При томе волови праве далеко мању штету у односу на механизацију као што су трактори који захтевају какав такав пролаз међу дрвећем (макар просечен кроз шуму) и при томе уништавају све на свом путу а пре свега младице дрвећа.

Кириџије су преносиле робу коњишким караванима и кретали се на крај Србије.Носили су све што је потребно:лук,со,шећер,ракију,посуђе...То су били сналажљиви људи, продавали су робу или је мењали,али увек поштено.Кириџијски каравани у прво време бројали су обично 15- 20 коња. Кириџијски караван се формирао најчешће од коња 4-5 кириџија који су себи бирали вођу. Поред умешности у трговини, и на караванском путу, вођа каравана се од осталих кириџија разликовао и оделом.

Гусле су биле веран пратилац кириџијских каравана. Када ноћ затекне кириџије негде у планини, онда би поред велике ватре кириџија гуслар певао јуначке песме о ускоцима, Краљевићу Марку, или Милошу Обилићу. Када се заврше гусларске песме, кириџије док још траје ватра, причају разне шале, и приче које су често биле плод њихове маште.Kириџије су радо примане у куће где су епским причама пуним духа и хумора, и пословичким говором забављали укућане.

Запрежна кола и сав прибор за њих израђивани су искључиво од дрвета и гвожђа.Клопарају калдрмом или земљаним путем, прелазе јарке и канале и онда када изгледа да ће се преврнути, настављају даље. Натоварене сеном, домаћинима, праћене кученцетом и данас су чест украс војвођанских села.

Тешко је замислити некадашњи српски сеоски пејзаж без таљига које труцкају путем, ујармљених волова или коња, домаћина са нахереном капом, и мирисом сена које је уредно наслагано у њима.Служе и за одлазак у њиву, пренос сена и разног терета, а са намештеним клупицама корисне су и за одлазак целе породице на вашаре, свадбе, славе.Данас су веома радо виђен украс у двориштима, осликане живим бојама, напуњене цвећем и украсним фигурама.

Глагол таљигати се веома јасно указује на брзину и удобност ове врсте превоза – полако и стићи ће се.

Чезе су запрежна кола која вуку коњи и служе за превоз људи. Некада, док није било моторних возила, биле су једини вид превоза и углавном су била резервисана за господу по градовима и имућније домаћине у селима. Када су чезе пролазиле улицом, народ би углавном стајао са стране дивећи се лепоти кола и коња који су их вукли.

Каруце. Луксузна кочија. Тријумфална кочија, кочија на федер.

**Кочије** су најранији пример превозног средства, коришћен и у миру и у рату, као главно превозно средство. Прве кочије су направљене у [Меспотамији](http://sr.wikipedia.org/wiki/%D0%9C%D0%B5%D1%81%D0%BE%D0%BF%D0%BE%D1%82%D0%B0%D0%BC%D0%B8%D1%98%D0%B0) отприлике [3000. п. н. е.](http://sr.wikipedia.org/w/index.php?title=3000._%D0%BF._%D0%BD._%D0%B5.&action=edit&redlink=1), а у [Кини](http://sr.wikipedia.org/wiki/%D0%9A%D0%B8%D0%BD%D0%B0) у другом миленијуму п. н. е. Оригиналне кочије биле су брзе, лаке, и отвореног типа са два или четири точка. Обично су их вукла два или четири коња.Кочијама је управљао *кочијаш*. Користиле су се у [ратовима](http://sr.wikipedia.org/w/index.php?title=%D0%90%D0%BD%D1%82%D0%B8%D1%87%D0%BA%D0%BE_%D1%80%D0%B0%D1%82%D0%BE%D0%B2%D0%B0%D1%9A%D0%B5&action=edit&redlink=1)  а биле су заштићене штитовима који су били заковани за кочије. Ово возило је изгубило значај у ратовању, али се и даље користи за [путовање](http://sr.wikipedia.org/w/index.php?title=%D0%9F%D1%83%D1%82%D0%BE%D0%B2%D0%B0%D1%9A%D0%B5&action=edit&redlink=1), [параду](http://sr.wikipedia.org/wiki/%D0%9F%D0%B0%D1%80%D0%B0%D0%B4%D0%B0) и [трке](http://sr.wikipedia.org/w/index.php?title=%D0%9A%D0%BE%D1%87%D0%B8%D1%98%D0%B0%D1%88%D0%BA%D0%B5_%D1%82%D1%80%D0%BA%D0%B5&action=edit&redlink=1). Кочија или кочије је назив за кола, односно копнено возило на котачима за пријевоз путника које покрећу животиње, најчешће коњи.

Бригу око безбедности и исхрани путника водили су становници насеља која су се налазила дуж пута,па није редак случај да су кола и коњи узимани од њих.Путеве су одржавале и поправљале дербенџије.У кланцима и на опасним местима дербенџије су имале задатак да штите путнике и њихову имовину,за шта су одговарали својом главом и имањем.Поред њих су постојали мартолози који су се користили као полиција на одржавању унутрашњег реда и мира у држави.

**Одмаралишта**

Дуж путева су се налазила неопходна свратишта за путнике:механе,гостинске куће,ханови као и задужбине намењене путницима :чесме,конаци и мостови.

**Хан** је грађевински објекат из периода Османског царства који је служио за преноћиште путника и њиховихкаравана.Ханови су били зграде са шталом за коње, просторијом за путнике и просторијом за ханџију.Зграда хана је приземна са правоугаоном основом.Зидови су од камена,а врата довољно широка да може кроз њих да прође коњ са товаром.Унутар хана се налазило једно или два огњишта где се зими ложила ватра да се путник угреје и осуши одећу.

..............................................................................................................................................

## Завршни део часа (5 минута)

* Провера знања .

**II Час**

**I Група:**

Израда плана пута који ученици прелазе од куће до школе.За израду водича може се користити план села или га нацртати на папиру.Ученици бележе називе улица кроз које пролазе на путу од куће до школе.Зашто улице носе те називе?Рад на водичу пута може се организовати у групи коју ће формирати ученици који долазе из исте улице или дела села.

**II Група:**

Поделити фотокопиране паире са натовареним коњима које треба обојити.Вранац коњ црне боје,белац коњ беле боје,зеленко коњ боје на прелаѕу између вранца и белца,мрков коњ мрке браон боје,ат коњ племените расе.

**III Група:**

Раде припремљене наставне листиће о обрађеној наставној јединици.